משעשע ויפה... יש עוד כאלה? - פורום רק דברים טובים - סימניה
» נצפה 2537 פעמים מאז תחילת הספירה.
לפני 4 שנים ו-6 חודשים קצרצר מאת הסופר רווה שגיא ( ליעלי סיפור משעשע בשבילך) חני
אם גבר נופל באמצע היער ואיש אינו שם כדי לשמוע אותו, האם הוא הוא משמיע קול?
הייתי אז במקום אחר בחיי – הנחה שניתן להגיד על כל אתמול ואתמול. הייתי נויירוטי ותזזיתי בימים, ובלילות קראתי את וולדן של תורו וחלמתי חלומות של ריצה בין עצים ביערות עבותים, עתיקים. חיפשתי אהבה. חיפשתי שקט. חיפשתי אגם.
אחי אמר, מבחינה סטטיסטית, אם תצא עם מאה נשים, בטוח תמצא אהבה לפחות פעמיים-שלוש עד סוף השנה הזאת. הרהרתי בזה כמה ימים. חשבתי, אין לי מה להפסיד.
פתחתי כרטיס באתר היכרויות. מילאתי את הפרטים היבשים: גיל, גובה, צבע עיניים, מקום מגורים, מצב משפחתי ורצונות ושאיפות מהחיים. הקריטריונים היו כה מגוונים עד שהרגשתי כחוקר טבע המגלה לעולם זן חדש של בעל חיים שדמה לי אבל לא היה אני. צירפתי תמונה שייצגה אותי באופן משכנע ויחסי ולא מנוגד מדי למציאות. הייתי מוכן, עד כמה שאפשר להיות מוכנים לקראת מאה דייטים.
מהר מאוד הגיעו פניות שהחלטתי לא לקטלג או לסנן בראשי אלא פשוט להענות לכולן בחיוב באופן שוויוני. יצאתי מנקודת הנחה בסיסית שאלכוהול יוכל תמיד לגשר על הפערים.
אחד הדברים הראשונים שגילתי היה שיש נשים עם שפם, ושאם אתה מציין את זה בפניהן הדייט נגמר. עוד גיליתי שלא באתי מוכן כל כך עם הפרטים של סיפור חיי, כאילו לא עשיתי מספיק חזרות עם עצמי בטרם בואי. הייתי שוכח למשל באיזה שנה סיימתי את לימודי, את גילן של בנותיי, מהו הצבע האהוב עלי.
בדייט העשירי כבר השלמתי את החוסרים שלי בעניין. סיפור חיי, כל 38 שנותיי נדחסו והודקו לסדרת משפטים שהתנגנה רפות, כאותו ילד המדקלם חיבור שאולץ לכתוב ולהקריא בפני הכיתה, באוזני הנשים הבאות שעימן נפגשתי.
מהר מאוד התחלתי להיות מותש מהמפגשים, מעצמי. ככול ששמעתי את הסיפור שלי שוב ושוב התחלתי לפקפק באמינותו. תהיתי אם הגרסה המתומצתת הזאת של מי שאני באמת מייצגת אותי כראוי, או שמא בכל פעם שאני חוזר עליו באוזני אשה שיושבת מולי אני נמזג לתוכו כתבנית.
בלילות המשכתי לרוץ בינות לעצים הגבוהים, תר באפלת היער אחר נצנוצם של המים החלקים שמתוך שקיפותם אוכל אולי לטבול את כפות רגלי היחפות בעתיד.
התחלתי להגיע לדייטים בחוסר חשק, כאילו עשיתי דווקא, אולי כדי לבחון את הנשים שמולי: מי מהן תחזיק בכלל מעמד מול הבלתי נסבלות שהצגתי פתאום בצורה משכנעת כל כך את עצמי. בלתי נסבלות שבאופן מפתיע היתה מושכת יותר מהסיפור הקודם והייתה הרבה יותר מי שהפכתי להיות בן לילה, לעומת מי שהייתי או חשבתי שאני. גיליתי פתאום שאני יכול להיות חכם ומצחיק ומקסים כמו גם האשה שיושבת בחברתי. החלפנתי סיפורי דייטים כושלים. בדייט העשרים ושש נבוכתי מעט לגלות ששוב קבעתי עם מי שהיתה הדייט השמיני ולא זכרתי בכלל. היא השתעשעה בי קלות ולאחר ששפכה על ראשי את המשקה שלה יצאה משם נסערת, לא לפני שאמרה, "דרך אגב, הילדה הקטנה שלך בת שמונה, לא עשר."
אני מניח שזאת היתה נקודת המפנה. הרגע שבו הבנתי שהחיפוש, יותר משמקרב אותי למציאת אהבה או שקט בעיקר מאמלל אותי. שככול ששמעתי את סיפור חיי כך התחלתי לרצות לעצמי חיים אחרים. אני מניח שהסיפור הזה לא נגמר בצורה שרציתי.
בכל מקרה, לפעמים נראה לי שבמקום שבו הייתי אז הכל רק התחיל. או אולי במקום שבו התפטרתי מעבודתי, עזבתי את דירתי השכורה, ארזתי בתרמיל את מה שהיה חיוני לי רק לצורך ההשרדות הבסיסית.
לפני 4 שנים ו-4 חודשים חני (ל"ת)
לפני 4 שנים ו-4 חודשים משעשע ויפה... יש עוד כאלה? סוגרים סופית!!! אפס חמש שתיים שבע אפס ארבע אפס אחת שלוש שתיים (ל"ת)
לפני 4 שנים ו-4 חודשים ברור אני צריכה לשאול את רווה חני
מאמינה שיסכים
לפני 4 שנים ו-6 חודשים יפה וכנה, עד כמה שאפשר...ובלתי מודע לעצמו כצפוי. תודה על הסיפור והטירחה והעבירי את הוקרתי לכותב. yaelhar (ל"ת)
לפני 4 שנים ו-6 חודשים אף פעם יעל לא שמעתי על עניין דייטים מנקודת ראות גברית חני
למרות שכבר מזמן יצאתי "מהתחרות" הרי גברים לא ממש מדברים על האכזבות מכל העניין וכמה תיסכול יש בזה.אבל על נשים עושים תמיד קומדיות וסרטים...זה היה מרענן ביותר לכן רציתי לשתף.
לפני 4 שנים ו-6 חודשים גברים ונשים סופגים המון אכזבות ותסכול מהעניין הזה. yaelhar
המעטפת הנוצצת, ההבטחה לבן זוג, מתגלות הרבה פעמים כשקר.
לפני 4 שנים ו-6 חודשים לא פשוט בכלל חני
יש המון אי דיוקים בכל הנושא,שקרים לבנים....אבל יש כאלה שמוצאים אהבה גדולה .
לפני 4 שנים ו-6 חודשים תראי, אי דיוקים ושקרים יש גם במפגשים בעולם המציאותי. yaelhar
הבעיה שברשת כל אחד יכול להיות מה שהוא רוצה ולהבטיח הכל. חלק מהאנשים שמשתמשים באתרים האלה, כמהים לקשר ולכן רוצים להאמין. והופכים את מלאכתו של מעמיד הפנים לקלה מאד, ואת עצמם למועמדים טובים לריסוק.
לפני 4 שנים ו-6 חודשים אני גורסת חני
שאנחנו איך שהוא מושכים את האנשים שאנחנו מחפשים בחיים. הרי את אוטומטית תתחברי לאדם שיהיה משהו משותף ביניכם .אם זה בלוף אחד גדול הרי תוך שניות תדעי. כמה זמן אוויר בלוף יכול לחיות?
לפני 4 שנים ו-6 חודשים זה נכון בדרך כלל, לא כל כך נכון לאנשים נואשים הכמהים לקשר. yaelhar (ל"ת)
לפני 4 שנים ו-6 חודשים את אומרת שהנואשות מעבירה אותם את הדעת? חני (ל"ת)
לפני 4 שנים ו-6 חודשים אני אומרת שנואשות היא רקע טוב לרצות להאמין במשהו שלא היית מאמין בו אם לא היית נואש. yaelhar (ל"ת)
לפני 4 שנים ו-6 חודשים לא טוב להיות נואש בכל מקרה בשום דבר:) חני
בכל מקרה לפעמים אכן מאמינים בבלתי אפשרי כי אומרים שלהזיק זה לא יכול. אז נאחל כדור בלב לכל השרלטנים שמנצלים פירצות ריגשיות.